CELEX: 62012TN0066
Language: et
Date: 2012-02-13 00:00:00
Title: Kohtuasi T-66/12: 13. veebruaril 2012 esitatud hagi — Sedghi ja Azizi versus nõukogu

14.4.2012   
            
            
               ET
            
            
               Euroopa Liidu Teataja
            
            
               C 109/24
            
         13. veebruaril 2012 esitatud hagi — Sedghi ja Azizi versus nõukogu
   (Kohtuasi T-66/12)
   2012/C 109/52
   Kohtumenetluse keel: inglise
   
      Pooled
   
   
      Hagejad: Ali Sedghi (Teheran, Iraan) ja Ahmad Azizi (London, Ühendkuningriik) (esindajad: solicitor S. Gadhia ja solicitor S. Ashley, D. Wyatt, QC ja barrister M. Lester)
   
      Kostja: Euroopa Liidu Nõukogu
   
      Nõuded
   
   Hagejad paluvad Üldkohtul:
   
               —
            
            
               tühistada hagejaid puudutavas osas nõukogu 1. detsembri 2011. aasta otsus 2011/783/ÜVJP, millega muudetakse otsust 2010/413/ÜVJP, mis käsitleb Iraani vastu suunatud piiravaid meetmeid (ELT L 319; 2.12.2011, lk 71) ning nõukogu 1. detsembri 2011. aasta rakendusmäärus (EL) nr 1245/2011, millega rakendatakse määrust (EL) nr 961/2010, milles käsitletakse Iraani vastu suunatud piiravaid meetmeid (ELT L 319, 2.12.2011, lk 11), ning määrata, et vastav otsus jõustub viivitamata;
            
         
               —
            
            
               tunnistada teise hageja suhtes kohaldamatuks nõukogu otsuse 2010/413/ÜVJP artikli 19 lõike 1 punkt b ja artikli 20 lõike 1 punkt b ning nõukogu määruse (EL) nr 961/2010 artikli 16 lõige 2;
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Hagi põhjenduseks esitavad hagejad kaks väidet.
   
               1.
            
            
               Esimene väide, et
               
                           —
                        
                        
                           hagejate nimekirja kandmisel ei ole täidetud ükski õiguslik kriteerium ning selleks puudub igasugune kehtiv õiguslik ja faktiline alus; nõukogu on teinud ilmse hindamisvea, leides, et hagejate nimekirja kandmine on põhjendatud.
                        
                     
         
               2.
            
            
               Teine väide, et
               
                           —
                        
                        
                           vaidlustatud otsuse ja määrusega piiratakse hagejate põhiõigusi põhjendamatult ja ebaproportsionaalselt.
                        
                     
         Teine hageja tugineb kahele täiendavale väitele, leides, et
   
               —
            
            
               vaidlustatud otsus ja määrus kujutavad endast tema õiguse Euroopa Liidus vabalt liikuda põhjendamatut ja ebaproportsionaalset piirangut, ning
            
         
               —
            
            
               nõukogul puudub pädevus kohaldada teise hageja suhtes Ühist välis- ja julgeolupoliitikat, kuna tegemist on puhtalt Euroopa Liidu siseolukorraga.